לסלי סבה

לֵסְלִי סֶבָּה היה פרופסור למשפטים בפקולטה למשפטים של האוניברסיטה העברית בירושלים וראש המכון לקרימינולוגיה בפקולטה.

ביוגרפיה
סבה היה בעל תואר ראשון מאוניברסיטת אוקספורד (1964), תואר ראשון במשפטים מאוניברסיטת לונדון, ובעל רישיון לעריכת דין באנגליה ובישראל. סיים דוקטורט במשפטים באוניברסיטה העברית בירושלים בשנת 1976 והחל ללמד באותה שנה בפקולטה למשפטים שבאוניברסיטה העברית, מאז שנת 2001 בדרגת פרופסור מן המניין. לימד כמרצה אורח באוניברסיטאות רבות בחו"ל, ובין היתר באוניברסיטת הרווארד, אוניברסיטת קיימברידג' ואוניברסיטת קולומביה. שימש כיו"ר האגודה הישראלית לקרימינולוגיה. 

מחקריו עסקו בזכויות הקורבן, זכויות ילדים, תאוריות של ענישה, זכויות אדם, סוציולוגיה של המשפט ומשפט פלילי בינלאומי. בשנת 1977 זכה ספרו על דיני חנינה בפרס על שם פנחס רוזן. 

סבה היה ממייסדי האגודה לזכויות האזרח, וכיהן שנים רבות בהנהלתה.

נפטר ביולי 2022.

קישורים חיצוניים 
 לסלי סבה באתר הפקולטה למשפטים

הערות שוליים

בוגרי אוניברסיטת לונדון 
בוגרי אוניברסיטת אוקספורד 
בעלי תואר דוקטור מהאוניברסיטה העברית בירושלים
קרימינולוגים ישראלים
סגל האוניברסיטה העברית בירושלים: משפטים
פעילי האגודה לזכויות האזרח
ישראלים שנולדו במאה ה-20
ישראלים שנפטרו ב-2022